# Tööriista vahetamine

Tolmukaitsekübar (4) kaitseb tööriistahoidikut töötamise ajal puurimistolmu sissetungimise eest. Jälgige, et tööriista paigaldamisel ei vigastataks tolmukaitsekübarat (4).

- Vigastatud tolmukaitse tuleb kohe asendada. Soovitatav on lasta seda teha mõnes klienditeeninduskohas.

##

### Vahetatava SDS plus-tööriista paigaldamine (vt jn E)

SDS plus puuripadrun võimaldab vahetatavat tööriista ilma täiendavaid tööriistu kasutamata lihtsalt ja mugavalt vahetada.

- Puhastage vahetatava tööriista hoidikusse sisestatav osa ja määrige seda kergelt.
- Lükake vahetatav tööriist pöördliigutusega tööriistakinnitusse (3), kuni see iseseisvalt lukustub.
- Kontrollige tööriistast tõmmates selle lukustumist.

Vahetatav SDS plus tööriist on süsteemist tingituna vabalt liikuv. Seetõttu tekib tühikäigul radiaalhälve. See ei mõjuta puurava täpsust, sest puur tsentreerub puurimisel.

### Vahetatava SDS plus tööriista eemaldamine (vt jn F)

- Lükake lukustuhülssi (5) tahapoole ja eemaldage vahetatav tööriist.

##

## GBH 2-25 / GBH 2-26

### Vahetatava tööriista paigaldamine

Suunis: Ärge kasutage SDS plus-kinnituseta tööriistu löökpuurimisel ega meiseldamisel! Löökpuurimine ja meiseldamine kahjustavad SDS plus-kinnituseta tööriistu ning padrunit.

- Paigaldage hammasvöö-puurpadrun (17).
- Avage hammasvöö-puurpadrun (17) seda pöörates, kuni saate tarviku sisse asetada. Asetage tarvik kohale.
- Asetage puurpadruni võti vastavatesse avadesse hammasvöö-puurpadrunil (17) ja pingutage tarvik ühtlaselt.
- Keerake löögi/pöörlemise peatamislüliti (11) asendisse „Puurimine“.

### Vahetatava tööriista eemaldamine

- Pöörake hammasvöö-puurpadruni (17) hülssi puurpadrunivõtmega vastupäeva, kuni vahetatava tööriista saab eemaldada.

##

## GBH 2-25 F / GBH 2-26 F

### Vahetatava tööriista paigaldamine (vt jn G)

Suunis: Ärge kasutage SDS plus-kinnituseta tööriistu löökpuurimisel ega meiseldamisel! Löökpuurimine ja meiseldamine kahjustavad SDS plus-kinnituseta tööriistu ning padrunit.

- Kasutage vahetatavat kiirkinnituspadrunit (1).

- Hoidke vahetatava kiirkinnituspadruni hoiderõngast (21) kinni. Avage tööriistahoidik eesmist hülssi (20) pöörates sedavõrd, et saate tööriista sisse asetada. Hoidke hoiderõngast (21) kinni ja pöörake eesmist hülssi (20) tugevalt noole suunas, kuni on kuulda lõksumist.
- Kinnitumise kontrollimiseks tõmmake tööriista.

Suunis. Kui tööriistahoidik avati lõpuni, võib tööriistahoidiku kinnikeeramisel olla kuulda lõksumist ja tööriistahoidik ei sulgu.

Pöörake sel juhul korraks eesmist hülssi (20) noolele vastassuunas. Seejärel on võimalik tööriistahoidik sulgeda.

- Keerake löögi-/pöörlemise peatamislüliti (11) asendisse „Puurimine“.

### Vahetatava tööriista eemaldamine (vt jn H)

- Hoidke vahetatava kiirkinnituspadruni hoiderõngast (21) kinni. Avage tööriistahoidik, pöörates eesmist hülssi (20) noole suunas, kuni tööriista saab eemaldada.