# Menjava nastavka

Pokrov za zaščito pred prahom (4) v veliki meri onemogoča, da bi prah, ki nastane pri vrtanju, med obratovanjem prodrl v vpenjalni sistem. Pri vstavljanju nastavka pazite na to, da ne poškodujete pokrova za zaščito pred prahom (4).

- Poškodovan ščitnik proti prahu je treba takoj zamenjati. Priporočamo, da zamenjavo opravi servisna delavnica.

##

### Vstavitev nastavka SDS plus (glejte sliko E)

Z vpenjalno glavo SDS plus lahko nastavke menjate enostavno in udobno brez uporabe dodatnih orodij.

- Vsadni del nastavka najprej očistite in ga nato rahlo namastite.
- Nastavek vstavite v vpenjalni sistem (3) tako, da ga pri tem zasukate, da se samodejno zaskoči.
- Povlecite nastavek in preverite, ali je dobro vpet.

Nastavek SDS plus je sistemsko prosto premičen. V prostem teku zato nastane odklon od krožnega teka. Vendar to ne zmanjša natančnosti izvrtine, saj se sveder pri vrtanju samostojno centrira.

### Odstranitev nastavka SDS plus (glejte sliko F)

- Blokirni tulec (5) pomaknite nazaj in odstranite nastavek.

##

## GBH 2-25 / GBH 2-26

### Namestitev nastavka

Opomba: nastavkov brez sistema SDS plus ne uporabljajte za udarno vrtanje ali dletenje! Pri udarjanju in dletenju se nastavki brez sistema SDS plus in vpenjalna glava lahko poškodujejo.

- Vstavite vpenjalno glavo z zobatim vencem (17).
- Odvijajte vpenjalno glavo z zobatim vencem (17) tako dolgo, da lahko vstavite nastavek. Vstavite nastavek.
- Vstavite ključ za vpenjalno glavo v ustrezne izvrtine vpenjalne glave z zobatim vencem (17) in nastavek enakomerno zategnite.
- Stikalo za zaporo udarjanja/vrtenja (11) zavrtite v položaj „Vrtanje“.

### Odstranitev nastavka

- Vpenjalno glavo z zobatim vencem (17) s pomočjo ključa vpenjalne glave vrtite v levo tako dolgo, da lahko odstranite nastavek.

##

## GBH 2-25 F / GBH 2-26 F

### Vstavljanje nastavka (glejte sliko G)

Opomba: nastavkov brez sistema SDS plus ne uporabljajte za udarno vrtanje ali dletenje! Pri udarjanju in dletenju se nastavki brez sistema SDS plus in vpenjalna glava lahko poškodujejo.

- Namestite izmenljivo hitrovpenjalno glavo (1).

- Čvrsto držite držalni obroč (21) zamenljive hitrovpenjalne glave. Odprite vpenjalni sistem z vrtenjem sprednjega tulca (20) tako daleč, da boste lahko nastavek vstavili. Čvrsto držite držalni obroč (21) in čvrsto vrtite sprednji tulec (20) v smeri puščice, da se zaslišijo ragljasti zvoki.
- Povlecite nastavek in s tem preverite, ali je pravilno nasedlo.

Napotek: če je vpenjalni sistem do konca odprt, se lahko ob zapiranju vpenjalnega sistema zasliši ragljasti zvok in vpenjalni sistem se ne zapre.

V tem primeru enkrat zavrtite sprednji tulec (20) v nasprotni smeri od smeri puščice. Nato se lahko vpenjalni sistem zapre.

- Stikalo za zaporo udarjanja/vrtenja (11) zavrtite v položaj „Vrtanje“.

### Odstranjevanje nastavka (glejte sliko H)

- Čvrsto držite držalni obroč (21) zamenljive hitrovpenjalne glave. Odprite vpenjalni sistem z vrtenjem sprednjega tulca (20) v smeri puščice tako, da lahko odstranite nastavek.