# Promena alata

Zaštitni poklopac za prašinu (4) u velikoj meri sprečava prodiranje prašine od bušenja u prihvat za alat za vreme rada. Pazite pri upotrebi alata na to, da se zaštitni poklopac za prašinu (4) ne ošteti.

- Oštećen zaštitni poklopac od prašine odmah zamenite. Preporučuje se da ovo uradi servis.

##

### Umetanje SDS plus nastavka (videti sliku E)

Sa SDS plus steznom glavom možete električni alat jednostavno i udobno menjati bez upotrebe dodatnih alata.

- Očistite utični kraj nastavka i blago ga podmažite.
- Ubacite nastavak u prihvat za alat (3) okrećući ga tako da automatski bude blokiran.
- Prekontrolišite blokadu povlačenjem alata.

SDS plus nastavak je slobodno pokretljiv uslovljeno sistemom. Usled toga se u praznom hodu ne pojavljuje odstupanje u okretanju. Ovo nema nikakvog uticaja na preciznost otvora, pošto se burgija pri bušenju automatski centrira.

### Skidanje SDS plus nastavka (videti sliku F)

- Povucite čauru za blokadu (5) unazad i izvadite alat za umetanje.

##

## GBH 2-25 / GBH 2-26

### Ubacivanje nastavka

Napomena: Alate bez SDS plus sistema nemojte koristiti za udarno bušenje ili dletovanje! Alati bez SDS plus sistema i stezna glava se oštećuju pri udarnom bušenju i dletovanju.

- Umetnite nazubljenu steznu glavu (17).
- Okretanjem otvarajte nazubljenu steznu glavu (17) dok se ne otvori dovoljno da bi se alat mogao umetnuti. Ubacite alat.
- Umetnite ključ za steznu glavu u odgovarajuće otvore nazubljene stezne glave (17) i ujednačeno zategnite alat.
- Okrenite prekidač za zaustavljanje udarnog/obrtnog rada (11) u položaj „Bušenje“.

### Skidanje nastavka

- Okrećite čauru nazubljene stezne glave (17) pomoću ključa za steznu glavu u smeru suprotnom smeru kretanja kazaljki na satu, tako da uklanjanje namenskog alata bude moguće.

##

## GBH 2-25 F / GBH 2-26 F

### Ubacivanje nastavka (videti sliku G)

Napomena: Alate bez SDS plus sistema nemojte koristiti za udarno bušenje ili dletovanje! Alati bez SDS plus sistema i stezna glava se oštećuju pri udarnom bušenju i dletovanju.

- Postavite promenljivu brzosteznu glavu (1).

- Držite prsten za fiksiranje (21) za promenljivu brzosteznu glavu. Okretanjem prednje čaure (20) otvorite prihvat za alat tako da se alat može umetnuti. Držite prsten za držanje (21) i snažno okrenite prednju čauru (20) u pravcu strelice, tako da se jasno čuje čegrtanje.
- Prekontrolišite čvrsto naleganje povlačenjem alata.

Napomena: Ukoliko je prihvat za alat otvoren do graničnika, prilikom zavrtanja prihvata se može čuti čegrtanje, a prihvat za alat se ne da zatvoriti.

U tom slučaju jedanput okrenite prednju čauru (20) suprotno od pravca strelice. Posle toga može se zatvoriti prihvat za alat.

- Okrenite prekidač za zaustavljanje udarnog/obrtnog rada (11) u položaj „Bušenje“.

### Uklanjanje nastavka (videti sliku H)

- Držite prsten za fiksiranje (21) za promenljivu brzosteznu glavu. Okretanjem prednje čaure (20) u pravcu strelice otvorite prihvat za alat, tako da se alat može skinuti.